Building Boost libraries for Visual Studio - CodeProject 11,268,177 members (84,004 online)
Y HUO Last Visit: 31-Dec-99 19:00 Last Update: 3-Mar-15 14:41Refresh1 Gedagte vir die dag: Die dood het nooit die laaste woord nie | Maroela Media
Gedagte vir die dag: Die dood het nooit die laaste woord nie
Lees: 1 Petrus 1:3-9
In sy groot ontferming het Hy ons die nuwe lewe geskenk deur die opstanding van Jesus Christus uit die dood. Nou het ons ’n lewende hoop op die onverganklike, onbesmette en onverwelklike erfenis wat in die hemel ook vir julle in bewaring gehou word. (1 Petrus 1:3-4)
Baie mense is bang vir die dood. En dit is so onnodig wanneer ons weet dat ons aan God behoort. Vir Christene het die dood nooit die laaste woord nie. Dit is eerder ’n deurgang na die eintlike lewe. Jesus het met sy opstanding die graf en die dood oorwin, en daarmee het Hy dit vir ons moontlik gemaak om dieselfde te doen. Vir jou hoef die dood dus nooit die laaste woord te hê nie. ‘Die graf is nie ’n doodloopstraat nie. Dit is ’n deurgang. Die deur gaan toe in die skemer. Dit maak oop op die dagbreek,’ skryf Victor Hugo.
Indien jy nie in Jesus se opstanding uit die dood glo nie, is jou geloof waardeloos. Dan is jy inderdaad nog vasgevang in jou sondes, verduidelik Paulus aan die gemeente in Korinte (1 Kor. 15:17). Maar as jy in Jesus se opstanding glo en saam met Hom gesterf het, het jy die versekering – volgens ons kernvers vir vandag – dat jy, soos Hy, ook eendag uit die dood sal opstaan en vir ewig saam met Hom sal leef. Dan het jy ‘’n lewende hoop’ op die ‘onverganklike erfenis’ wat Hy in die hemel vir jou in bewaring hou.
Here Jesus, baie dankie dat U gesterf en uit die dood opgestaan het, sodat ek, as ek in U glo, ook eendag in ’n nuwe lewe kan opstaan en vir altyd saam met U in die hemel sal kan leef.
ToekomsVenster: Sy oproep dra krag
Gedagte vir die dag: Die eerste vyf minute ná die dood
Dankie ons Almagtige God dat U vir elkeen van U kinders n deposito hou in die Hemel, deur U genade help ons om eendag daar by U te wees en gereed sal wees as U vir ons kom haal.
Dankie Here vir die grootste geskenk wat die mensdom nog ooit gekry het . Amen
dankie Vader. U genade is genoeg. Amen.
Aan GOD slegs die allerheiligste respek en eerbied en dankie vir Sy ontsettende liefde vir ons, dat Hy deur Jesus dit vir ons moontlik gemaak het om op te staan uit die dood en vir ewig by Hom te lewe. Wanneer mens se gunsteling vakansie alhoe nader kom raak mens altyd alhoemeer opgewonde en opgeruimd, hoeveelkeer meer opgeruimd en opgewonde moet ons nie word hoe nader Jesus se wederkoms kom nie!!! , dankom Hy ons haal om vir ewig by Hom te wees!